pythainlp/thai-wiki-dataset-v3 huggingface dataset:
พงษ์ ปุณณกันต์

พลเอก พงษ์  ปุณณกันต์ เป็นอดีตรัฐมนตรีช่วยว่าการกระทรวงคมนาคม ในรัฐบาลของนายพจน์ สารสิน อดีตรัฐมนตรีว่าการกระทรวงคมนาคม 4 สมัย ในรัฐบาลจอมพล ถนอม กิตติขจร และจอมพลสฤษดิ์  ธนะรัชต์ อดีตรัฐมนตรีว่าการกระทรวงอุตสาหกรรม 1 สมัย ในรัฐบาลจอมพลถนอม กิตติขจร และเป็นอดีตเลขาธิการคณะปฏิวัติในการรัฐประหารในประเทศไทย พ.ศ. 2501
== ประวัติ ==
พล.อ.พงษ์ เป็นบุตรของร้อยเอก หลวงพลวินัยกิจ (อำไพ ปุณณกันต์) พล.อ.พงษ์ สมรสกับคุณหญิงสะอาด (สกุลเดิม อดิเรกสาร) มีบุตรคือ ศาสตราจารย์ นายแพทย์ เหลือพร ปุณณกันต์ และมีศักดิ์เป็นปู่ของพุทธิพงษ์  ปุณณกันต์ กับดนุพร ปุณณกันต์
พล.อ.พงษ์ ได้รับแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลนายพจน์ สารสิน ในปี พ.ศ. 2500 และลาออกพร้อมกันทั้งคณะรัฐมนตรีหลังการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 จากนั้นเขาได้รับแต่งตั้งเป็นรัฐมนตรีว่าการกระทรวงคมนาคม อีกครั้งในรัฐบาลจอมพลถนอม กิตติขจร 3 สมัย (ครม.28, ครม.30, ครม.32) และรัฐบาลจอมพลสฤษดิ์  ธนะรัชต์ (ครม.29) และเป็นรัฐมนตรีว่าการกระทรวงอุตสาหกรรม ในรัฐบาลจอมพลถนอม กิตติขจรอีก 1 สมัย (ครม.32) รวมระยะเวลาการดำรงตำแหน่งรัฐมนตรีต่อเนื่องทั้งสิ้นกว่า 15 ปี 10 เดือน
พล.อ.พงษ์ ได้เข้าร่วมการรัฐประหารในประเทศไทย พ.ศ. 2501 นำโดยจอมพลสฤษดิ์ ธนะรัชต์ และมีบทบาทเป็นเลขาธิการคณะปฏิวัติ และยังเคยเป็นกรรมการบริหารพรรคสหประชาไทย ซึ่งมีจอมพล ถนอม กิตติขจร นายกรัฐมนตรี รัฐมนตรีว่าการกระทรวงกลาโหม และ ผู้บัญชาการทหารสูงสุด เป็นหัวหน้าพรรค
== ยศ ==
14 พฤศจิกายน พ.ศ. 2478 - ร้อยตรี
== เครื่องราชอิสริยาภรณ์ ==
=== เครื่องราชอิสริยาภรณ์ไทย ===
พ.ศ. 2500 – 80px เหรียญงานฉลอง 25 พุทธศตวรรษ
=== เครื่องราชอิสริยาภรณ์ต่างประเทศ ===
* พ.ศ. 2504 - 80x80px เครื่องอิสริยาภรณ์คุณธรรมแห่งสาธารณรัฐอิตาลี ชั้นที่ 1
* พ.ศ. 2506 - 80x80px เครื่องราชอิสริยาภรณ์ดาวขั้วโลก ชั้นประถมาภรณ์
== อ้างอิง ==
บุคคลจากกรุงเทพมหานคร
ทหารบกชาวไทย
นักการเมืองไทย
รัฐมนตรีว่าการกระทรวงคมนาคมไทย
รัฐมนตรีว่าการกระทรวงอุตสาหกรรมไทย
สกุลปุณณกันต์
พรรคสหประชาไทย
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ท.จ.ว. (ฝ่ายหน้า)
ผู้ได้รับเหรียญรัตนาภรณ์ ภ.ป.ร.3
ราฟาแอล กามาชู

ราฟาแอล เอวกลีดึช ซูวารึช กามาชู (Rafael Euclides Soares Camacho; เกิดวันที่ 22 พฤษภาคม ค.ศ. 2000) เป็นนักฟุตบอลชาวโปรตุเกสผู้ทำหน้าที่ให้กับสปอร์ติกกลูบีดีปูร์ตูกาล
== สโมสรอาชีพ ==
กามาชูเกิดที่ลิสบอน และมีเชื้อสายแองโกลา เขาได้เข้าร่วมทีมเยาวชนของลิเวอร์พูลหลังจบฤดูกาล 2015–16 โดยถูกมองว่าเป็นผู้เล่นที่สามารถเล่นได้หลากหลายตำแหน่ง
กามาชูมีชื่อเป็นตัวสำรองในเมอร์ซีย์ไซด์ดาร์บี นัดที่พบกับเอฟเวอร์ตันในพรีเมียร์ลีกเมื่อวันที่ 7 เมษายน ค.ศ. 2018 โดยเขาถูกคาดว่าจะได้ลงเล่นแทนอัลเบร์โต โมเรโน ที่ได้รับบาดเจ็บ แต่สุดท้ายเขาก็ไม่ได้ลงเล่น ต่อในเดือนธันวาคม ค.ศ. 2018 เขาเป็นตัวสำรองในนัดที่พบกับเบิร์นลีย์และแมนเชสเตอร์ยูไนเต็ด เขาได้ลงเล่นให้กับสโมสรชุดใหญ่เป็นครั้งแรกในเอฟเอคัพรอบที่สาม นัดที่พบกับวุลเวอร์แฮมป์ตันวอนเดอเรอส์เมื่อวันที่ 7 มกราคม ค.ศ. 2019 ต่อมาในอีก 12 วันถัดมา เขาได้ลงเล่นในลีกครั้งแรก โดยลงเล่นเป็นตัวสำรองในนัดที่เปิดบ้านเอาชนะคริสตัลพาเลซ 4–3
ในวันที่ 27 มิถุนายน ค.ศ. 2019 กามาชูย้ายกลับสู่สปอร์ติกด้วยสัญญา 5 ปี
== สถิติอาชีพ ==
=== สโมสร ===
== อ้างอิง ==
นักฟุตบอลชาวโปรตุเกส
ผู้เล่นสโมสรฟุตบอลลิเวอร์พูล
ผู้เล่นสปอร์ติงลิสบอน
ปีกฟุตบอล
ผู้เล่นในพรีเมียร์ลีก
ผู้เล่นในปรีไมราลีกา
บุคคลจากลิสบอน
ชาวโปรตุเกสเชื้อสายแองโกลา
แม่น้ำคะเนเดียน

แม่น้ำคะเนเดียน (Canadian River) เป็นแควแม่น้ำสายยาวสุดของแม่น้ำอาร์คันซอในสหรัฐ มีความยาวราว   มีจุดเริ่มต้นที่รัฐโคโลราโด แล้วไหลผ่านรัฐนิวเม็กซิโก ไปเทกซัสแพนแฮนเดิล และรัฐโอคลาโฮมา มีบริเวณลุ่มน้ำราว 
บางครั้งอาจเรียกว่า แม่น้ำเซาท์คะเนเดียน เพื่อให้ต่างจากแม่น้ำนอร์ทคะเนเดียน ที่ไหลลงแม่น้ำนี้
==อ้างอิง==
คะเนเดียน
คะเนเดียน
คะเนเดียน
คะเนเดียน
แม่น้ำกาเวรี

แม่น้ำกาเวรี (Kaveri) เป็นแม่น้ำในประเทศอินเดีย ไหลผ่านรัฐกรณาฏกะและรัฐทมิฬนาฑู เป็นแม่น้ำใหญ่เป็นอันดับ 3 ของอินเดียใต้ รองจากแม่น้ำโคทาวรี และแม่น้ำกฤษณา และเป็นแม่น้ำสายใหญ่สุดในรัฐทมิฬนาฑูที่ทำให้รัฐแบ่งออกเป็นฝั่งเหนือและฝั่งใต้ แม่น้ำกาเวรีเป็นแม่น้ำศักดิ์สิทธิ์สำหรับผู้คนในอินเดียใต้ เป็นหนึ่งในแม่น้ำศักดิ์สิทธิ์เจ็ดสายของอินเดีย แม่น้ำกาเวรีมีลุ่มน้ำราว 81,155 ตารางกิโลเมตร
==อ้างอิง==
กาเวรี
กาเวรี
ซาตูมาเร

ซาตูมาเร (Satu Mare, ; Szatmárnémeti, ; Sathmar; סאטמאר หรือ סאַטמער) เป็นนครที่มีประชากร 102,400 คน (ค.ศ. 2011) เป็นเมืองหลวงของเทศมณฑลซาตูมาเร รวมถึงเป็นศูนย์กลางของมหานครซาตูมาเร มีการกล่าวถึงเมืองนี้ใน Gesta Hungarorum ในชื่อ castrum Zotmar ("Zotmar's fort") เมืองมีประวัติศาสตร์ย้อนไปถึงยุคกลาง ปัจจุบันเมืองเป็นศูนย์กลางการศึกษา วัฒนธรรม อุตสาหกรรมและธุรกิจในโรมาเนียตะวันตกเฉียงเหนือ
==อ้างอิง==
== แหล่งข้อมูลอื่น ==
===เว็บไซต์ทางการs===
Satu Mare administration official site 
Satu Mare County Prefecture 
Satu Mare Municipal Council  
Transurban (Public Transport Company) official site 
Satu Mare International Airport 
===เว็บไซต์ไม่ทางการ===
Satu Mare Online 
Satu-Mare.com 
Szatmar.ro 
===อื่น ๆ===
เมืองในประเทศโรมาเนีย
เสียงกรีดร้องวิลเฮ็ล์ม

เสียงกรีดร้องวิลเฮ็ล์ม (Wilhelm scream) เป็นเสียงประกอบเผื่อใช้ซึ่งมีผู้นำมาใช้ในภาพยนตร์ชุดทางโทรทัศน์และภาพยนตร์แล้วอย่างน้อย 433 เรื่อง (ณ เดือนมกราคม พ.ศ. 2563) โดยใช้ครั้งแรกเมื่อ พ.ศ. 2494 ในภาพยนตร์ ดิสทันต์ดรัมส์ เสียงประกอบนี้มักใช้กับตัวละครที่ถูกยิง ตกจากที่สูงมาก หรือกระเด็นจากแรงระเบิด
ผู้ให้เสียงกรีดร้องวิลเฮ็ล์มคือ เช็บ วูลีย์ นักแสดงและนักร้องชาวอเมริกัน เสียงประกอบนี้ได้ชื่อมาจากพลทหารวิลเฮ็ล์ม ตัวละครในภาพยนตร์คาวบอยเรื่อง เดอะชาร์จแอตเฟเธอร์ริเวอร์ ใน พ.ศ. 2496 เมื่อตัวละครนี้ถูกยิงด้วยธนูเข้าที่ต้นขา นี่เป็นครั้งแรกที่มีการใช้เสียงประกอบนี้จากคลังเสียงเผื่อใช้ของวอร์เนอร์บราเธอส์ แต่ก็เชื่อกันว่า เดอะชาร์จแอตเฟเธอร์ริเวอร์ ใช้เสียงประกอบนี้เป็นเรื่องที่สาม
เสียงกรีดร้องวิลเฮ็ล์มได้รับความนิยมอีกครั้งหลังจากถูกใช้ในภาพยนตร์ชุด สตาร์ วอร์ส, ภาพยนตร์ชุด ขุมทรัพย์สุดขอบฟ้า และภาพยนตร์แอนิเมชันของเดอะวอลต์ดิสนีย์กับพิกซาร์ (เช่น ทอยสตอรี, 4 ล้อซิ่ง...ซ่าท้าโลก, ปู่ซ่าบ้าพลัง, ทอย สตอรี่ 3, สายลับสี่ล้อ ซิ่งสนั่นโลก, มหา'ลัย มอนส์เตอร์, ทอย สตอรี่ 4, คู่ซ่าล่ามนต์มหัศจรรย์) รวมทั้งในภาพยนตร์เงินล้าน รายการโทรทัศน์ การ์ตูน และวิดีโอเกมอีกเป็นจำนวนมาก
==อ้างอิง==
==แหล่งข้อมูลอื่น==
Wilhelm Scream Sample (1951) from The Community Audio collection at the Internet Archive
Times article in which Sheb Wooley's widow states her belief that her husband was the man behind the scream
IMDB page: Most Popular "Wilhelm Scream" Titles"
Wilhelm Scream remastered files (free to use)
เสียงประกอบ
ผลงานในปี พ.ศ. 2494
การบันทึกงานเสียง
รายชื่อประเทศและดินแดนในทวีปอเมริกาใต้

== ประเทศและดินแดนในทวีปอเมริกาใต้ ==
แผนที่ดาวเทียมแสดงส่วนประกอบทางภูมิศาสตร์ของทวีปอเมริกาใต้
ป็อปรัด

ป็อปรัด (Poprad ; German: Deutschendorf) เป็นนครทางตอนเหนือของประเทศสโลวาเกีย บริเวณตีนเขาเทือกเขาไฮตาตรัส มีชื่อเสียงจากการเป็นศูนย์กลางประวัติศาสตร์อันงดงาม และมีรีสอร์ตสำหรับวันหยุด และเป็นเมืองใหญ่เป็นอันดับ 10 ของประเทศสโลวาเกีย มีประชากรราว 50,000 คน
==อ้างอิง==
เมืองในประเทศสโลวาเกีย
กีฬาเปโลตาบาสก์ในโอลิมปิกฤดูร้อน 1900

กีฬาเปโลตาบาสก์ในโอลิมปิกฤดูร้อน 1900 เป็นการแข่งขันกีฬาเปโลตาบาสก์ในโอลิมปิกฤดูร้อนครั้งที่ 2 ที่ปารีส ประเทศฝรั่งเศส ระหว่างวันที่ 14 มิถุนายน พ.ศ. 2443 แข่งขันทั้งหมด 1 รายการ มีนักกีฬาเข้าร่วม 4 คน เป็นผู้ชายทั้งหมด จาก 2 ประเทศ ในการแข่งขันครั้งนี้มีเพียงสองทีมที่ลงทะเบียนเข้าร่วมแข่งขัน แต่หนึ่งทีมถอนตัวก่อนการแข่งขัน ทีมชาติสเปนจึงได้รับรางวัลชนะเลิศ 
การแข่งขันเปโลตาบาสก์ในโอลิมปิกครั้งนี้เป็นเพียงครั้งเดียวที่ได้รับการบรรจุเป็นกีฬาหลักอย่างเป็นทางการ หลังจากนั้นได้รับการฟื้นฟูในปี 1924, 1968 และ 1992 แต่เป็นเพียงกีฬาสาธิต
== นักกีฬาที่ได้รับเหรียญรางวัล ==
== อ้างอิง ==
1900
กีฬาที่ยกเลิกในโอลิมปิกฤดูร้อน
กีฬาจักรยานในโอลิมปิกฤดูร้อน 1900

กีฬาจักรยานในโอลิมปิกฤดูร้อน 1900 เป็นการแข่งขันกีฬาจักรยานในโอิลมปิกฤดูร้อนครั้งที่ 2 ที่ปารีส ประเทศฝรั่งเศส ระหว่างวันที่ 11-15 กันยายน พ.ศ. 2443 แข่งขันทั้งหมด 3 รายการ มีนักีฬาเข้าร่วม 72 คน เป็นผู้ชายทั้งหมด จาก 7 ประเทศ 
==สรุปเหรียญรางวัล==

== ตารางสรุปเหรียญ ==
== อ้างอิง ==
1900
กีฬาขี่ม้าในโอลิมปิกฤดูร้อน 1900

กีฬาขี่ม้าในโอลิมปิกฤดูร้อน 1900 เป็นการแข่งขันกีฬาขี่ม้าในโอิลมปิกฤดูร้อนครั้งที่ 2 ที่ปารีส ประเทศฝรั่งเศส ระหว่างวันที่ 29 พฤษภาคม พ.ศ. 2443 แข่งขันทั้งหมด 5 รายการ มีนักกีฬาเข้าร่วม 58 คน เป็นผู้ชายทั้งหมด จาก 8 ประเทศ
==สรุปเหรียญรางวัล==
== อ้างอิง ==
1900
กีฬาฟันดาบในโอลิมปิกฤดูร้อน 1900

กีฬาฟันดาบในโอลิมปิกฤดูร้อน 1900 เป็นการแข่งขันกีฬาฟันดาบในโอิลมปิกฤดูร้อนครั้งที่ 2 ที่ปารีส ประเทศฝรั่งเศส ระหว่างวันที่ 14 พฤษภาคม - 27 มิถุนายน พ.ศ. 2443 แข่งขันทั้งหมด 7 รายการ มีนักกีฬาเข้าร่วม 260 คน เป็นผู้ชายทั้งหมด จาก 19 ประเทศ  การแข่งขันจัดขึ้นที่Tuileries Garden.
==สรุปเหรียญรางวัล==
== อ้างอิง ==
1900
มาร์วิน พลัทเทินฮาร์ท

มาร์วิน พลัทเทินฮาร์ท (Marvin Plattenhardt; เกิดวันที่ 26 มกราคม ค.ศ. 1992) เป็นนักฟุตบอลชาวเยอรมัน ผู้ทำหน้าที่ในตำแหน่งแบ็กซ้ายให้กับแฮร์ทา เบเอ็สเซ และทีมชาติเยอรมนี
== ทีมชาติ ==
พลัทเทินฮาร์ทมีชื่อติดทีมชาติเยอรมนีใน ค.ศ. 2017 ในนัดกระชับมิตรพบกับเดนมาร์กเมื่อวันที่ 6 มิถุนายน ค.ศ. 2017 และฟุตบอลโลก 2018 รอบคัดเลือก นัดที่พบกับซานมารีโนมื่อวันที่ 10 มิถุนายน ค.ศ. 2017 และคอนเฟเดอเรชันส์คัพ 2017 ที่จัดขึ้นระหว่างวันที่ 17 มิถุนายน ถึง 2 กรกฎาคม ค.ศ. 2017 โดยเขาได้ลงเล่นให้กับทีมชาติครั้งแรกในนัดที่พบกับเดนมาร์กเมื่อวันที่ 6 มิถุนายน ค.ศ. 2017
ในวันที่ 4 มิถุนายน ค.ศ. 2018 พลัทเทินฮาร์ทมีชื่อติดทีมชาติ 23 คนสุดท้ายภายใต้การคุมทีมของโยอาคิม เลิฟ ในการแข่งขันฟุตบอลโลก 2018 ต่อมาในวันที่ 17 มิถุนายน เขาได้ลงเล่นในฟุตบอลโลกเป็นครั้งแรก ในนัดที่เยอรมนีพ่ายแพ้ต่อเม็กซิโก 1–0 โดยเขาได้ลงเล่น 78 นาที ก่อนที่จะถูกเปลี่ยนตัวออก สลับกันกับมารีโอ ก็อมเม็ส ตัวสำรองที่ลงเล่นในนาทีที่ 79
== สถิติอาชีพ ==
=== ทีมชาติ ===
== เกียรติประวัติ ==
เยอรมนี
ฟุตบอลชิงแชมป์แห่งชาติยุโรป รุ่นอายุไม่เกิน 17 ปี: 2009
ฟีฟ่าคอนเฟเดอเรชันส์คัพ: 2017
== อ้างอิง ==
== แหล่งข้อมูลอื่น ==
Marvin Plattenhardt at the official 1. FC Nuremberg website
นักฟุตบอลชาวเยอรมัน
นักฟุตบอลทีมชาติเยอรมนี
ผู้เล่นแอร์สเทอ เอ็ฟเซ เนือร์นแบร์ค
ผู้เล่นแฮร์ทา เบเอ็สเซ
ผู้เล่นในบุนเดิสลีกา
ผู้เล่นในฟีฟ่าคอนเฟเดอเรชันส์คัพ 2017
ผู้เล่นในฟุตบอลโลก 2018
กองหลังฟุตบอล
บุคคลจากรัฐบาเดิน-เวือร์ทเทิมแบร์ค
กีฬาชักเย่อในโอลิมปิกฤดูร้อน 1900

กีฬาชักเย่อในโอลิมปิกฤดูร้อน 1900 เป็นการแข่งขันกีฬาชักเย่อในโอลbมปิกฤดูร้อนครั้งที่ 2 ที่ปารีส ประเทศฝรั่งเศส ระหว่างวันที่ 16 กรกฎาคม พ.ศ. 2443 แข่งขันทั้งหมด 1 รายการ มีนักกีฬาเข้าร่วม 12 คน เป็นผู้ชายทั้งหมด จาก 3 ประเทศ การแข่งขันจัดที่ Catalan Cross, Boulogne Forest, Paris 
==สรุปเหรียญรางวัล==
== อ้างอิง ==
1900
กีฬาโปโลในโอลิมปิกฤดูร้อน 1900

กีฬาโปโลในโอลิมปิกฤดูร้อน 1900 เป็นการแข่งขันกีฬาโปโลในโอลิมปิกฤดูร้อนครั้งที่ 2 ที่ปารีส ประเทศฝรั่งเศส ระหว่างวันที่ 28 พฤษภาคม - 2 มิถุนายน พ.ศ. 2443 แข่งขันทั้งหมด  รายการ มีนักกีฬาเข้าร่วม 20 คน เป็นผู้ชายทั้งหมด จาก 4 ประเทศ การแข่งขันจัดที่ 
== สรุปเหรียญรางวัล ==
== อ้างอิง ==
1900
กีฬาเรือพายในโอลิมปิกฤดูร้อน 1900

กีฬาเรือพายในโอลิมปิกฤดูร้อน 1900 เป็นการแข่งขันกีฬาเรือพายในโอลิมปิกฤดูร้อนครั้งที่ 2 ที่ปารีส ประเทศฝรั่งเศส ระหว่างวันที่ 25-26 สิงหาคม พ.ศ. 2443 แข่งขันทั้งหมด 4 รายการ มีนักกีฬาเข้าร่วม 108 คน เป็นผู้ชายทั้งหมด จาก 8 ประเทศ การแข่งขันจัดที่ Seine 
==สรุปเหรียญรางวัล==
== อ้างอิง ==
1900
กีฬายิงปืนในโอลิมปิกฤดูร้อน 1900

กีฬายิงปืนในโอลิมปิกฤดูร้อน 1900 เป็นการแข่งขันกีฬายิงปืนในโอลิมปิกฤดูร้อนครั้งที่ 2 ที่ปารีส ประเทศฝรั่งเศส ระหว่างวันที่ 3-5 สิงหาคม พ.ศ. 2443 แข่งขันทั้งหมด 9 รายการ มีนักกีฬาเข้าร่วม 72 คน เป็นผู้ชายทั้งหมด จาก 8 ประเทศ การแข่งขันจัดที่ Satory และ Boulogne-Billancourt 
==สรุปเหรียญรางวัล==
== อ้างอิง ==
1900
กฤช ปุณณกันต์

พลเอก กฤช  ปุณณกันต์ (12 ธันวาคม พ.ศ. 2455 - 17 เมษายน พ.ศ. 2528) เป็นอดีตรัฐมนตรีช่วยว่าการกระทรวงเกษตร ในรัฐบาลนายพจน์ สารสิน อดีตรัฐมนตรีว่าการกระทรวงอุตสาหกรรม ในรัฐบาลจอมพลถนอม กิตติขจร และอดีตผู้บัญชาการศูนย์การทหารม้า
== ประวัติ ==
พล.อ.กฤช เป็นบุตรของร้อยเอก หลวงพลวินัยกิจ (อำไพ ปุณณกันต์) และเป็นพี่ชายของพลเอก พงษ์ ปุณณกันต์ เคยเป็นอดีตผู้บัญชาการศูนย์การทหารม้า
พล.อ.กฤช ได้รับแต่งตั้งให้เป็นสมาชิกสภาผู้แทนราษฎรแบบแต่งตั้ง ในปี พ.ศ. 2494 (สภาผู้แทนราษฎรไทย ชุดที่ 6) ถึงสภาผู้แทนราษฎรไทย ชุดที่ 8 พ.ศ. 2500
พล.อ.กฤช ได้รับแต่งตั้งเป็นรัฐมนตรีช่วยว่าการกระทรวงเกษตร ในรัฐบาลนายพจน์ สารสิน ในปี พ.ศ. 2500 และลาออกพร้อมกันทั้งคณะรัฐมนตรีหลังการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 จากนั้นเขาได้รับแต่งตั้งเป็นรัฐมนตรีว่าการกระทรวงอุตสาหกรรม ในรัฐบาลจอมพลถนอม กิตติขจร
พล.อ.กฤช เป็นอดีตอธิบดีกรมประชาสัมพันธ์ ระหว่างปี พ.ศ. 2506 - พ.ศ. 2516
ในปี พ.ศ. 2511 ได้รับแต่งตั้งเป็นสมาชิกวุฒิสภาในวุฒิสภาไทย ชุดที่ 3 ต่อมาได้เข้าร่วมจัดตั้งและเป็นเป็นกรรมการบริหารพรรคสหประชาไทย ซึ่งมีจอมพล ถนอม กิตติขจร นายกรัฐมนตรี รัฐมนตรีว่าการกระทรวงกลาโหม และ ผู้บัญชาการทหารสูงสุด เป็นหัวหน้าพรรค
== เครื่องราชอิสริยาภรณ์==
== อ้างอิง ==
บุคคลจากกรุงเทพมหานคร
สกุลปุณณกันต์
ทหารบกชาวไทย
อธิบดีกรมประชาสัมพันธ์
นักการเมืองไทย
รัฐมนตรีว่าการกระทรวงเกษตรและสหกรณ์ไทย
รัฐมนตรีว่าการกระทรวงอุตสาหกรรมไทย
สมาชิกสภาผู้แทนราษฎรไทยแบบแต่งตั้ง
สมาชิกวุฒิสภาไทยแบบแต่งตั้ง
พรรคสหประชาไทย
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ท.จ.ว. (ฝ่ายหน้า)
ผู้ได้รับเหรียญรัตนาภรณ์ ภ.ป.ร.3
ร็อบ กรอนคอวสกี

}
โรเบิร์ต เจมส์ กรอน คอวสกี (เกิด 14 พฤษภาคม ค.ศ. 1989) ชื่อเล่น "Gronk" เป็นอดีตนักอเมริกันฟุตบอลแน่นปลายซึ่งเป็นนักวิเคราะห์ฟุตบอลให้ฟ็อกซ์สปอร์ตและนักมวยปล้ำเป็นครั้งคราวภายใต้ WWE เขาเล่นอาชีพฟุตบอลอาชีพทั้งหมดของเขาสำหรับผู้รักชาตินิวอิงแลนด์แห่งชาติสมาคมฟุตบอล (NFL) จนกระทั่งเกษียณอายุในเดือนมีนาคม ค.ศ. 2019 เขาเป็นแชมป์ซูเปอร์โบวล์สามครั้ง (XLIX, LI, LIII) ห้าครั้ง Pro Bowl การเลือกทีมสี่ All-Pro ทีมแรกที่เลือกและถูกเลือกในทีม All-ทศวรรษแห่ง NFL 2010 และทีม NFL ตลอดกาลครบรอบ 100 ปี
Gronkowski เล่นคอลเลจฟุตบอลที่มหาวิทยาลัยอริชนะหลายรางวัลรวมถึงการตั้งชื่อข่าวกีฬาและ Rivals.com น้องใหม่ All-American แม้จะเล่นเพียงสองฤดูกาลวิทยาลัย 18.8 หลาต่อการรับเฉลี่ยของเขาและ 1,197 หลาที่ได้รับเป็นสถิติทีมสำหรับตำแหน่งของเขา ผู้รักชาติร่าง Gronkowski ในรอบที่สองของ 2010 NFL ร่างที่เลือก 42 หลังจากที่หายไปปีจูเนียร์ของเขาเนื่องจากการผ่าตัดกลับ
โดดเด่นในการเป็นผู้รับที่มีทักษะและความสามารถในการบล็อกเกอร์ Gronkowski ได้กำหนดบันทึกของเอ็นเอฟแอลหลายครั้งรวมถึงเป็นตำแหน่งเดียวของเขาที่จะเป็นผู้นำในลีกในการทำทัชดาวน์ (17) ในปี 2011 นอกจากนี้เขายัง ปลายแคบ (1,163) - จุดจบเดียวในประวัติศาสตร์เอ็นเอฟแอลที่จะไปถึง 1,000 หลาหรือมากกว่านั้น เขามีฤดูการประกอบอาชีพมากที่สุดที่ได้รับทัชดาวน์สำหรับตำแหน่งของเขาที่มี 12 เช่นเดียวกับการรวมกันมากที่สุด (23) และรับหลา (297) โดยจบแน่นในประวัติศาสตร์ซูเปอร์โบว์ล เขาอยู่ในอันดับแรกในการรับหลาเฉลี่ยต่อเกม (68.3) หลาเฉลี่ยต่อเป้าหมาย (9.9) และค่าเฉลี่ยทัชดาวน์ต่อเกม (0.69) ท่ามกลางการจบเกมที่แน่นหนา
กรอนคอวสกีเป็นหนึ่งในผู้เล่นฟุตบอลที่ได้รับความนิยมมากที่สุดด้วยบุคลิกที่ยิ่งใหญ่กว่าชีวิตทั้งในและนอกสนาม ด้วยความสำเร็จและเกียรติคุณมากมายของเขาเขาได้รับการยกย่องจากนักวิเคราะห์กีฬานักเขียนและคนรอบข้างไม่เพียง แต่เป็นผู้เล่นที่เก่งที่สุดคนหนึ่งในยุคของเขาเท่านั้น
ในปี 2017 เขาได้ปรากฎตัวในแมตช์ André the Giant Memorial Battle Royal ที่ WrestleMania 33 ในปี 2020 ได้เซ็นสัญญากับ WWE และได้ทำหน้าที่เป็นโฮสต์ของ WrestleMania 36 ถึง 2 คืน และยังได้คว้าแชมป์ 24/7 อีกด้วย
==ผลงาน==
===ภาพยนตร์===
===โทรทัศน์===
===มิวสิกวิดีโอ===
==อ้างอิง==
==แหล่งข้อมูลอื่น==
Arizona Wildcats profile
New England Patriots biography
NFL Combine profile
นักกีฬาชาวอเมริกัน
นักมวยปล้ำอาชีพชาวอเมริกัน
ชาวอเมริกันเชื้อสายโปแลนด์
กีฬาลาครอสในโอลิมปิกฤดูร้อน 1904

กีฬาลาครอสในโอลิมปิกฤดูร้อน 1904 เป็นการแข่งขันกีฬาลาครอสในโอลิมปิกฤดูร้อนครั้งที่ 3 ที่ปารีส ประเทศฝรั่งเศส ระหว่างวันที่ 5-7 กรกฎาคม พ.ศ. 2447 แข่งขันทั้งหมด 1 รายการ มีนักกีฬาเข้าร่วม 39 คน เป็นผู้ชายทั้งหมด จาก 2 ประเทศ การแข่งขันจัดที่ Francis Field 
== ตารางสรุปเหรียญ ==
== สรุปเหรียญรางวัล ==
== อ้างอิง ==
1904
รอเบิร์ต ฟรอสต์

รอเบิร์ต ลี ฟรอสต์ (Robert Lee Frost, 26 มีนาคม ค.ศ. 1874 – 29 มกราคม ค.ศ. 1963) เป็นกวีชาวอเมริกัน บทกวีของเขามักพรรณนาถึงชีวิตชนบทในนิวอิงแลนด์ช่วงต้นคริสต์ศตวรรษที่ 20 ด้วยสำนวนภาษาปากแบบอเมริกัน ฟรอสต์เป็นกวีคนเดียวที่ได้รับรางวัลพูลิตเซอร์ 4 ครั้ง ในปี ค.ศ. 1960 เขาได้รับเหรียญทองรัฐสภาสหรัฐจากผลงานด้านกวีนิพนธ์
รอเบิร์ต ฟรอสต์เกิดในปี ค.ศ. 1874 ที่เมืองซานฟรานซิสโก เป็นบุตรของวิลเลียม เพรสคอต ฟรอสต์ จูเนียร์กับอิซาเบลล์ มูดี หลังบิดาของฟรอสต์เสียชีวิต ครอบครัวย้ายไปอยู่ที่เมืองลอว์เรนซ์ รัฐแมสซาชูเซตส์ ฟรอสต์เรียนที่โรงเรียนมัธยมลอว์เรนซ์ก่อนจะเรียนต่อที่วิทยาลัยดาร์ตมัธในเมืองฮันโนเวอร์ รัฐนิวแฮมป์เชอร์ แต่ภายหลังเขากลับมาทำงานที่บ้าน ระหว่าง ค.ศ. 1897–1899 ฟรอสต์เรียนที่มหาวิทยาลัยฮาร์วาร์ดแต่ไม่สำเร็จการศึกษาเนื่องจากเจ็บป่วย หลังจากนั้นฟรอสต์ทำงานที่ฟาร์มและเป็นครูสอนภาษาอังกฤษที่วิทยาลัยพิงเกอร์ตันในเมืองเดอร์รี รัฐนิวแฮมป์เชอร์
ในปี ค.ศ. 1912 ฟรอสต์และครอบครัวย้ายไปตั้งรกรากที่เมืองเบกคอนส์ฟิลด์ ประเทศอังกฤษ และตีพิมพ์กวีนิพนธ์ A Boy's Will และ North of Boston ซึ่งส่งผลให้ฟรอสต์มีชื่อเสียง ได้รับคำชื่นชมจากกวี เอซรา เพาด์ วิลเลียม บัตเลอร์ เยตส์ และริชาร์ด อัลดิงตัน ระหว่าง ค.ศ. 1911–1914 ฟรอสต์เป็นหนึ่งในสมาชิกกลุ่มกวีดีมอก (Dymock poets) ซึ่งเป็นกลุ่มของกวี 6 คนที่อาศัยอยู่ใกล้หรือเคยมาเยี่ยมเยือนหมู่บ้านดีมอกในมณฑลกลอสเตอร์เชอร์ สมาชิกคนอื่นนอกเหนือจากฟรอสต์ ได้แก่ รูเพิร์ต บรูก เอ็ดเวิร์ด ทอมัส ลาสเซลส์ อะเบอร์ครอมบี วิลฟริด วิลสัน กิบสัน และจอห์น ดริงวอเตอร์ ต่อมาเมื่อสงครามโลกครั้งที่หนึ่งอุบัติ ฟรอสต์กลับไปสหรัฐและทำงานด้านการสอนและบรรยายในหลายสถาบัน เช่น วิทยาลัยแอเมิร์สในรัฐแมสซาชูเซตส์ วิทยาลัยภาษาอังกฤษเบรดโลฟในรัฐเวอร์มอนต์ และมหาวิทยาลัยมิชิแกน ปี ค.ศ. 1924 ฟรอสต์ได้รับรางวัลพูลิตเซอร์สาขากวีนิพนธ์ครั้งแรก ก่อนจะได้รับรางวัลอีกสามครั้งในปี ค.ศ. 1931 1937 และ 1943 ในปี ค.ศ. 1961 เขาได้รับการแต่งตั้งให้เป็นกวีแห่งรัฐเวอร์มอนต์คนแรก
ด้านชีวิตส่วนตัว ฟรอสต์แต่งงานกับเอลิเนอร์ มีเรียม ไวต์ในปี ค.ศ. 1895 ทั้งคู่มีบุตรด้วยกัน 6 คน ฟรอสต์เสียชีวิตที่โรงพยาบาลปีเตอร์ เบนต์ บริกแฮมที่เมืองบอสตันในปี ค.ศ. 1963
== อ้างอิง ==
== แหล่งข้อมูลอื่น ==
กวีชาวอเมริกัน
บุคคลจากซานฟรานซิสโก
ผู้ได้รับรางวัลพูลิตเซอร์สาขากวีนิพนธ์
รายชื่อแบบดึงลง

รายชื่อแบบดึงลง หรือ ดร็อป-ดาวน์ ลิสต์ (Drop-down list) เรียกย่อว่า ดร็อปดาวน์ (Drop-down) หรือชื่ออื่น ๆ เมนูดึงลง (Drop-down menu) ดร็อปดาวน์เมนู ดร็อปเมนู พูลล์-ดาวน์ ลิสต์ (Pull-down list) หรือ พิคลิสต์ (pick list) เป็นวิดเจ็ทหนึ่งซึ่งคล้ายกับกล่องรายชื่อ (List box) ที่ให้ผู้ใช้สามารถเลือกค่าหนึ่งจากรายชื่อ ในขณะที่ซ่อนอยู่จะแสดงผลเพียงค่าเดียว และหากถูกเรีก (activated) แล้วก็จะแสดง (โดยการดึงลงมา) รายชื่อของค่าต่าง ๆ ซึ่งผู้ใช้สามารถเลือกค่าได้หนึ่งค่า ทันทีเมื่อผู้ใช้เลือกค่าน้นเสร็จแล้วก็จะกลับไปอยู่ในสถานะซ่อนดังเดิม และแสดงค่าใหม่ที่เลือกแทน โดยมากใช้ในการออกแบบ GUI เช่นในเว็บดีไซน์
==เอ็ชทีเอ็มแอล==
ใน เว็บฟอร์ม ต่าง ๆ องค์ประกอบเอ็ชทีเอ็มแอล  และ  นั้นใช้ในการแสดงดร็อปดาวน์
option1
option2
option3
==References==
วิจิท
ทรอบเบอร์

ทรอบเบอร์ (Throbber) เป็นวิจิทภาพเคลื่อนไหวเพื่อใช้แสดงว่าโปรแกรมคอมพิวเตอร์หนึ่งกำลังทำคำสั่งอยู่ในเบื้องหลัง (เช่น การดาวน์โหลดข้อมูล คำนวณอย่างหนักหน่วง หรือสื่อสารกับอุปกรณ์ภายนอก) ตรงข้ามกันกับโปรเกรสบาร์ (Progress bar) ทรอบเบอร์ไม่ได้แสดงให้ผู้ใช้เห็นว่ากระบวนการดำเนินไปมากเท่าใดแล้ว
== ลักษณะทั่วไป ==
โดยทั่วไปแล้วทรอบเบอร์ในคอมพิวเตอร์จะแสดงผลอยู่ด้านวาของแถบเครื่องมือ (toolbar) หรือแถบเมนู (menu bar) ส่วนในการออกแบบสำหรับมือถือหรือเว็บไซต์มักพแสดงผลกลางหน้าจอ ทรอบเบอร์มีหลายรูปแบบ บ้างก็พบเป็นการทำภาพเคลื่อนไหวจากโลโก ส่วนมากทรอบเบอร์จะแสดงผลเป็นภาพนิ่งในเฟรมที่เป็นสถานะพัก (resting frame) เมื่อโปรแกรมกำลังทำตามคำสั่งจึงเริ่มให้ทรอบเบอร์มีการเคลื่อนไหว (animated) เป็นลูปที่วน (loop) เพื่อให้ผู้ใช้ทราบว่าโปรแกรมยังดำเนินอยู่และยังไม่ได้ค้าง เมื่อการทำงานเสร็จสิ้น ธรอบเบอรืก็จะหลับไปสู่สถานะภาพนิ่งที่เฟรมพักเหมือนเดิม
== อ้างอิง ==
วิจิท
ศาสนาพื้นบ้านพม่า

ศาสนาพื้นบ้านพม่า หมายถึงการเคารพบูชาเชิงศาสนาที่เป็นวิญญาณนิยม (Animism) และพหุเทวนิยม (Polytheism) ซึ่งบูชานะ (เทวดาที่มีรากฐานจากความเชื่อพื้นถิ่นและศาสนาฮินดู) และรวมถึงการบูชาบรรพบุรุษ ที่พบในประเทศพม่า ถึงแม้ว่าความเชื่อเกี่ยวกับ นะ จะมีต่างกันไปในภูมิภาคหรือแม้แต่ในระดับหมู่บ้านของพม่า แต่ก็มีความเชื่อหลายประการที่เป็นสากลในศาสนาพื้นบ้านพม่า
นะ เป็น “ghod” (วิญญาณหรือผีที่ได้รับการเคารพบูชาเป็นเทพเจ้า) ที่ปรากฏในรูปของมนุษย์ที่คอยปกปักดูแลสิ่งต่าง ๆ เมื่อบุคคลหนึ่งเสียชีวิตก็จะสามารถกลายเป็น นะ ได้ (คล้ายคลึงกับความเชื่อเรื่อง ผี ในศาสนาพื้นบ้านไทย-ลาว และ คามิ ในศาสนาชินโต)
ผู้ที่กลายเป็น นะ มักเสียชีวิตอย่างโหดร้ายน่ากลัว จึงทำให้พวกเขามีวิสัยความพยาบาท เชื่อกันว่า นะ สามารถควบคุมหรือเข้าสิงสัตว์ได้ เช่น เสือและจระเข้ วิญญาณเหล่านี้ยังสามารถพบในธรรมชาติ เช่นในหินหรือต้นไม้ โดยทั่วไป นะ ส่วนใหญ่ถูกมองว่าสามารถบันดาลปัญหาและฉุนเฉียวง่าย เพื่อให้ นะ สงบจึงมีการถวายอาหารและของเซ่นไหว้ต่าง ๆ
นะ รูปแบบเฉพาะหนึ่งเรียกว่า ouktazaung ที่มีหน้าที่ปกปักรักษาสมบัติ เป็นที่เล่าลือกันว่า ouktazaung จะล่อบุรุษไปหา คล้ายกับคติไซเรนในปกรณัมกรีก หากบุรุษใดโดน ouktazaung จับก็จะต้องอยู่เฝ้าสมบัตินั้นแทนและ ouktazaung ก็จะสามารถออกเร่ร่อนไปนอกบริเวณได้เป็นระยะเวลา 20 ปี ในแต่ละหมู่บ้านตามธรรมเนียมจะมี นะ ที่เป็นผู้ปกปักรักษาหมู่บ้าน เรียกว่า โบ้โบ้จี้
== อ้างอิง ==
ศาสนา
วัฒนธรรมพม่า
ศาสนาในประเทศพม่า
สารพัดจิตหลุด สุดหัวใจ

สารพัดจิตหลุด สุดหัวใจ (; The Sound of Your Heart) เป็นเว็บตูนเกาหลีใต้เขียนและวาดโดยโช ซก (Jo Soek) เว็บตูนตอนแรกเผยแพร่บนช่องทางอินเทอร์เน็ตของเนเว่อร์เว็บตูนเมื่อปี 2006 ต่อมาในปี 2007 ก็ได้มีการตีพิมพ์เป็นฉบับครั้งแรก และได้ถูกแปลงเป็นซีรีส์ครอบครัวจิตหลุด เพี้ยนสุดหัวใจ ในปี 2015 ตอนสุดท้ายได้ถูกเผยแพร่ในเดือนกรกฎาคม 2020
==การพัฒนา ==
โชซก จบการศึกษาจากมหาวิทยาลัยช็อนจู (Jeonju University) (ซึ่งในการปรากฏตัวในเว็บตูนแปลไทยนิยมล้อชื่อเป็น มหาวิทยาลัยเจียงจู๋, มหาวิทยาลัยจอนจู๋) เอกการศึกษาวัฒนธรรมวิดีโอ (video cultural studies) เมื่อปี 2002 และต้องการจะใช้ฝีมือจากความสนใจในการวาดการ์ตูนให้เข้าถึงกลุ่มแฟนเบสที่ไม่ได้เป็นกลุ่มคนที่ชื่นชอบนิยายภาพ ซกเริ่มเขียนการ์ตูนนี้ลงเนเว่อร์เว็บตูนในเดือนกันยายน 2006 และในปี 2014 ได้กลายเป็นการ์ตูนที่เขียนต่อเนื่องยาวนานที่สุดในเนเวอร์เว็บตูน และได้ไปถึงตอนที่ 1,000 ในวันที่ 17 ธันวาคม 2015 นับตั้งแต่ซกเริ่มโพสต์เว็บตูนนี้ได้มียอดเข้าชมมากกว่า 5 ล้านครั้งต่อการอัปโหลดตอนใหม่ และมียอดเข้าชมในเกาหลีอย่างเดียวรวม 5 พันล้านครั้ง
แม้แต่ในขณะที่ซกแต่งงานในปี 2014 เขาไม่จัดทั้งงานแต่งงานหรือจัดทริปฮันนีมูนด้วยกลัวว่าจะทำให้เว็บตูนของเขาต้องขาดท่อนไป ซกมีรายได้ 78,000,000 วอนต่อเดือน (ประมาณ 936,000,000 วอนต่อปี) ในปี 2015
==ตัวละคร==

ตัวละครส่วนใหญ่ในสารพัดจิตหลุด สุดหัวใจ ได้มาจากคนในชีวิตประจำวันของซกเอง
โชซก (Jo Seok): ผู้แต่งเล่นเป็นตนเองในการ์ตูน
ลี แอบอง (Lee Ae-bong) หรือ แอบง, แอบ๊อง: แฟนสาวของซกและภรรยาของซกนับตั้งแต่ปี 2014
โชจูน (Jo Joon): พี่ชายของซก
โชซ็อลวัง (Jo Cheol-wang): พ่อของซก เจ้าของร้านไก่ทอด
คว็อนชองคว็อน (Kwon Jeong-kwon): แม่ของซก
โชยูลบ็อง (Jo Yool-bong): ลูกสาวของซกกับแอบอง
คิมจุงงู (Kim Joongoo): ผู้จัดการเนเว่อร์เว็บตูน
สะเทิ้น (Sensation) และ เฮงบอง (Hengbong) สุนัขของซก
นอกจากนี้ยังมีตัวละครอื่น ๆ อีกที่เกี่ยวข้อง เช่น คนในครอบครัวของแอบอง, โจร (ภาษาไทยแปลชื่อว่า ศักรินทร์ดาวร้าย), สุนัขของครอบครัวแอบอง รวมถึงมีการล้อเลียนบุคคลที่มชื่อเสียงต่าง ๆ และวัฒนธรรมกระแสนิยมด้วยิยมในเกาหลีใต้ในแต่ละช่วงด้วย
==อ้างอิง==
มันฮวา
เว็บตูนเกาหลีใต้
การ์ตูนตลก
การ์ตูนเรื่องชีวิตประจำวัน
การ์ตูนเกาหลีใต้
เวนโล

เวนโล (Venlo ) เป็นนครและเทศบาลทางใต้ของประเทศเนเธอร์แลนด์ อยู่ห่างจากชายแดนประเทศเยอรมนีเพียงไม่กี่ไมล์ ตั้งอยู่ในจังหวัดลิมบูร์ก เทศบาลมีประชากร 101,578 คน (มกราคม ค.ศ. 2019)
==อ้างอิง==
เมืองในจังหวัดลิมบืร์ค (ประเทศเนเธอร์แลนด์)
ร็อบ ไรเนอร์

รอเบิร์ต ไรเนอร์ (Robert Reiner) เกิดวันที่ 6 มีนาคม ค.ศ. 1947 เป็นนักแสดง ผู้กำกับ ดาราตลก และผู้สร้างภาพยนตร์  ชาวอเมริกัน
ในฐานะนักแสดง ไรเนอร์แจ้งเกิดจากบทบาท ไมเคิล สติวิก จากเรื่อง All in the Family (1971–1979) ซึ่งทำให้เขาได้รับรางวัลเอมมีในช่วงคริสต์ทศวรรษ 1970 และในฐานะผู้กำกับภาพยนตร์ มีผลงานที่ได้รับเสนอชื่อเข้าชิงรางวัลสมาคมผู้กำกับแห่งอเมริกา (Directors Guild of America Awards) จากภาพยนตร์แนวก้าวผ่านชีวิตเรื่อง Stand by Me (1986), ภาพยนตร์รักและตลกเรื่อง When Harry Met Sally... (1989) และภาพยนตร์ชีวิตเกี่ยวกับทหารที่ขึ้นโรงขึ้นศาลเรื่อง A Few Good Men (1992) ไรเนอร์ยังได้รับการเสนอชื่อเข้าชิงรางวัลลูกโลกทองคำ สาขาผู้กำกับยอดเยี่ยม
ผลงานกำกับอื่นของเขา อาทิ สารคดีล้อเลียนเกี่ยวกับเฮฟวีเมทัลเรื่อง This Is Spinal Tap (1984), ภาพยนตร์รัก ตลก แฟนตาซี และผจญภัย เรื่อง The Princess Bride (1987) และภาพยนตร์ระทึกขวัญจิตวิทยาเรื่อง Misery (1990)
ผู้ถืออเทวนิยมชาวอเมริกัน
นักแสดงภาพยนตร์ชายชาวอเมริกัน
นักแสดงละครโทรทัศน์ชายชาวอเมริกัน
ผู้กำกับภาพยนตร์ชาวอเมริกัน
บุคคลจากเดอะบร็องซ์
ผู้อำนวยการสร้างภาพยนตร์ชาวอเมริกัน